4.  การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

  บริษัท บริษัทย่อย และบริษัทร่วม แบ่งการดำเนินธุรกิจออกเป็นกลุ่มหลักๆ ได้ดังนี้

1)  ธุรกิจลงทุน

  มุ่งเน้นลงทุนในธุรกิจโดยตรงทั้งในประเทศและแถบอินโดจีน เพื่อมุ่งหวังผลตอบแทนจากการลงทุน

2)  ธุรกิจหลักทรัพย์

  ให้บริการภายใต้ใบอนุญาตในการประกอบธุรกิจหลักทรัพย์ตามที่ได้รับอนุญาตจากกระทรวงการคลังและสำนักงานคณะกรรมการกำกับหลักทรัพย์และตลาดหลักทรัพย์
  ดำเนินการภายใต้ เคทีซีมิโก้ ตั้งแต่วันที่ 1 พฤษภาคม 2552 เป็นต้นมา
  โดยให้บริการในประเทศผ่านสำนักงานใหญ่และสาขาทั่วประเทศ ณ วันที่ 31 ธันวาคม 2555
  เคทีซีมิโก้ มีสำนักงานใหญ่ และสาขาจำนวน 19 แห่งได้แก่ สาขาในกรุงเทพมหานคร 8 แห่ง
  และสาขาในต่างจังหวัด 11 แห่ง

  เปิดให้บริการซื้อขายหลักทรัพย์ในตลาดหลักทรัพย์ สปป.ลาว
  ภายใต้การดำเนินการของบริษัทหลักทรัพย์ BCEL KRUNGTHAI (BCEL-KT)
  ซึ่งนับเป็นบริษัทหลักทรัพย์ 1ใน 2 รายแรกในสปป.ลาว
  โดยบริษัทหลักทรัพย์ดังกล่าวเป็นบริษัทร่วมลงทุนระหว่างเคทีซีมิโก้
  กับธนาคารการค้าต่างประเทศลาว (BCEL)

  เคทีซีมิโก้ มีเป้าหมายทางธุรกิจที่ชัดเจนที่จะเป็น “ประตูสู่อินโดจีน”
  โดยมีแผนเสนอบริการทางการเงินให้ครอบคลุมประเทศ เวียดนาม ลาว พม่า และกัมพูชา
  ซึ่งนับเป็นจุดแข็งของเคทีซีมิโก้
  ที่สามารถเจาะตลาดและสร้างความสัมพันธ์ที่ดีกับกลุ่มประเทศดังกล่าว
  ทำให้มีความเชี่ยวชาญในภูมิภาคนี้และมีเครือข่ายบริษัทหลักทรัพย์เกือบทุกประเทศ โดยในปี 2555
  ได้เริ่มบุกตลาดประเทศพม่า โดยเน้นการให้บริการด้านที่ปรึกษาทางการเงินเป็นหลัก

3)  ธุรกิจจัดการกองทุน

  ให้บริการจัดการกองทุนรวมและกองทุนส่วนบุคคลภายใต้บริษัทหลักทรัพย์จัดการกองทุน โซลาริส
  จำกัด (เดิมชื่อ บริษัทหลักทรัพย์จัดการกองทุนรวม ซีมิโก้ จำกัด) ณ 31 ธันวาคม 2555
  บริษัทหลักทรัพย์จัดการกองทุน โซลาริส จำกัด มีกองทุนรวมที่อยู่ภายใต้การบริหารจำนวน 13
  กองทุน เป็นกองทุนตราสารหนี้และตราสารทุนรวม 12 กองทุน กองทุนรวมที่ลงทุนในต่างประเทศ
  1 กองทุน และกองทุนส่วนบุคคลอีก 5 กองทุน มูลค่าสินทรัพย์สุทธิรวมทั้งสิ้น 3,834.62 ล้านบาท

1.  ธุรกิจลงทุน

  ภายหลังจากที่บริษัทได้โอนธุรกิจหลักทรัพย์ไปยังเคทีซีมิโก้
  บริษัทเน้นการประกอบธุรกิจโดยการถือหุ้นในบริษัทอื่น ๆ และการลงทุนโดยตรง
  และมีแผนประกอบธุรกิจในด้านต่างๆ ดังต่อไปนี้

-   ขยายฐานการทำธุรกิจในประเทศเพื่อนบ้านเพื่อรองรับการไหลเวียนของเงินลงทุนที่เพิ่มขึ้นในกลุ่มประเทศอินโดจีน
    ทั้งในด้านการลงทุนและการขยายธุรกิจหลักทรัพย์ นอกเหนือจากการลงทุนในบริษัทหลักทรัพย์
    Thanh Cong Securities Joint Stock Company (TCSC) ในประเทศเวียดนาม
    เมื่อปี 2552 แล้ว ในเดือนธันวาคม 2553 บริษัทได้ขยายธุรกิจหลักทรัพย์ไปยัง สปป. ลาว
    ภายใต้การดำเนินการของบริษัทหลักทรัพย์ BCEL-KT ผ่านการลงทุนของ เคทีซีมิโก้
    สัดส่วนการลงทุนร้อยละ 30 (จำนวนหุ้นที่จดทะเบียน 1 ล้านหุ้น ราคาพาร์ 100,000 กีบ
    เรียกชำระขั้นต้นร้อยละ 30) มูลค่าเงินลงทุนเริ่มต้นประมาณ 33.93 ล้านบาท
    จากทุนชำระแล้ว 113.10 ล้านบาท ต่อมาในเดือนพฤศจิกายน 2554
    เคทีซีมิโก้ได้ชำระค่าหุ้นส่วนที่เหลืออีกร้อยละ 70 รวมเป็นเงินลงทุนทั้งสิ้น 115.52 ล้านบาท
    ซึ่งบริษัทหลักทรัพย์ BCEL-KT นับเป็นบริษัทหลักทรัพย์เพียง 1ใน 2 รายแรก
    ที่ให้บริการซื้อขายหลักทรัพย์ในตลาดหลักทรัพย์ สปป. ลาว

-   มุ่งเน้นในการเพิ่มศักยภาพของบริษัทหลักทรัพย์จัดการกองทุนโซลาริส จำกัด (เดิมชื่อ
    บริษัทหลักทรัพย์จัดการกองทุนรวม ซีมิโก้ จำกัด)
    ให้สามารถแข่งขันและเป็นช่องทางในการระดมทุนในอนาคต ในเดือนกันยายน 2554
    บริษัทได้จำหน่ายเงินลงทุนในบริษัทหลักทรัพย์จัดการกองทุนโซลาริส จำกัด ร้อยละ 25
    ให้แก่บริษัท เอฟโวลูชั่น แคปปิตอล จำกัด (มหาชน)
    ซึ่งให้การสนับสนุนในการขยายช่องทางการจัดจำหน่ายให้หลากหลายขึ้น เช่น
    ขยายฐานลูกค้าไปยังกลุ่มลูกค้าประเภทสถาบัน เป็นต้น โดย ณ วันที่ 15 มกราคม 2556
    บริษัทถือหุ้นในบริษัทย่อยดังกล่าวร้อยละ 76.30 จากทุนชำระแล้ว 192 ล้านบาท

    1.  ธุรกิจหลักทรัพย์

ดำเนินการภายใต้ เคทีซีมิโก้ นับแต่การโอนธุรกิจเป็นต้นมา ซึ่งมีรายละเอียดการให้บริการดังนี้

-   นายหน้าซื้อขายหลักทรัพย์

  เคทีซีมิโก้
  ให้บริการด้านนายหน้าซื้อขายหลักทรัพย์ที่มีคุณภาพครอบคลุมทั้งนักลงทุนชาวไทยและนักลงทุนต่างประเทศ
  รวมทั้งนักลงทุนสถาบันและนักลงทุนรายย่อย
  ภายใต้ทีมงานด้านการตลาดและทีมงานวิเคราะห์หลักทรัพย์ที่มีประสบการณ์
  และพร้อมให้คำปรึกษาทางด้านการลงทุนแก่นักลงทุนทั้งทางด้านปัจจัยพื้นฐานและปัจจัยทางเทคนิค

  ประเภทบัญชีที่ให้บริการ ได้แก่

1.  บัญชีเงินสด ซึ่งประกอบด้วย ประเภท Cash Account และ Cash Balance Account

2.  บัญชีเงินให้กู้ยืมเพื่อซื้อขายหลักทรัพย์ (Credit Balance Account)

3.  บัญชี Internet Account เป็นบัญชีซื้อขายหลักทรัพย์ด้วยตนเองผ่านระบบ Internet
    ซึ่งได้พัฒนาด้วยระบบเทคโนโลยีที่ทันสมัยมาอย่างต่อเนื่อง

  ปัจจุบัน ได้มีการจัดเตรียมข้อมูลทางด้านหลักทรัพย์ต่าง ๆ
  เพื่อใช้เป็นข้อมูลประกอบการตัดสินใจของนักลงทุนบนเว็บไซต์ www.ktzmico.com
  ซึ่งลูกค้าสามารถเข้าถึงข้อมูลได้ตลอดเวลา เคทีซีมิโก้ ได้พัฒนาระบบการซื้อขายหลักทรัพย์แบบ
  Real time หลายโปรแกรมอย่างต่อเนื่องมาโดยตลอด เพื่อให้นักลงทุนได้เลือกใช้ เช่น Znet
  Xpress, Streaming, และ i2Trade เป็นต้น พร้อมกันนี้นักลงทุนยังสามารถเข้าถึงโปรแกรม
  Real time ต่างๆ ได้จากหลายช่องทาง ไม่ว่าจะเป็นเครื่องคอมพิวเตอร์ Notebook,
  Tablet และ Smartphone ทั้งระบบปฏิบัติการ IOS, Android และ JAVA Phone
  ตลอดจนมีโครงการพัฒนาฟังก์ชั่นการซื้อขายหลักทรัพย์บน Web Base ให้มีความหลากหลายขึ้น
  เพื่อเป็นเครื่องมือช่วยการวิเคราะห์ก่อนการตัดสินใจลงทุน เช่น Stock Simulation
  Program เป็นต้น

  สำหรับลูกค้าสถาบัน เคทีซีมิโก้ ได้เปิดให้บริการซื้อขายหลักทรัพย์ผ่านระบบ DMA (Direct
  Market Access)
  เพื่อเพิ่มช่องทางในการส่งคำสั่งซื้อขายและอำนวยความสะดวกให้แก่ลูกค้าประเภทสถาบัน

  ในปี 2555 เคทีซีมิโก้ ร่วมมือกับธนาคารกรุงไทย จำกัด (มหาชน) อย่างต่อเนื่อง
  เพื่อให้บริการซื้อขายหลักทรัพย์และสัญญาซื้อขายล่วงหน้าผ่านระบบออนไลน์ภายใต้โครงการ One
  for All ซึ่งจัดโดยตลาดหลักทรัพย์แห่งประเทศไทย
  ทำให้นักลงทุนที่เป็นลูกค้าของบริษัทและสมาชิก KTB Online
  สามารถเข้าใช้บริการการลงทุนแบบออนไลน์โดยวิธีการ Single Sign On ผ่านหน้าเว็บไซต์
  www.ktb.co.th ซึ่งเป็นการเพิ่มช่องทางการเข้าถึงการลงทุนได้สะดวกยิ่งขึ้น

  เคทีซีมิโก้ มีบริการให้เงินกู้ยืมเพื่อซื้อหลักทรัพย์ เพื่อเป็นการเพิ่มสภาพคล่องให้กับลูกค้า
  อีกทั้งเป็นการช่วยเพิ่มมูลค่าการซื้อขายของบริษัทเอง ณ สิ้นปี 2555
  มียอดเงินให้กู้ยืมเพื่อซื้อหลักทรัพย์เพิ่มขึ้นเป็น 2,982 ล้านบาท จาก 1,842 ล้านบาท ณ สิ้นปี
  2554 โดยเคทีซีมิโก้ ได้รับวงเงินกู้เพื่อสนับสนุนธุรกรรมดังกล่าวจากธนาคารกรุงไทย จำกัด
  (มหาชน) ซึ่งเป็นผู้ถือหุ้นรายใหญ่

  ทั้งนี้
  เคทีซีมิโก้มีการบริหารความเสี่ยงโดยพิจารณาอนุมัติวงเงินตามนโยบายการให้กู้ยืมเงินเพื่อซื้อหลักทรัพย์และตามระเบียบปฏิบัติ
  ซึ่งมีการควบคุมดูแลที่ดี โดยติดตามการซื้อขายหลักทรัพย์ของลูกค้าอย่างใกล้ชิด
  จำกัดสัดส่วนการลงทุนเพื่อป้องกันการให้กู้ยืมกระจุกตัว
  กำหนดอัตราการวางมาร์จิ้นที่เหมาะสมในแต่ละหลักทรัพย์
  กำหนดอัตราดอกเบี้ยพิเศษในกลุ่มหลักทรัพย์ที่ให้ความสนใจเป็นพิเศษ
  รวมทั้งในกรณีที่ลูกค้ามีการผิดนัดชำระราคา
  ฝ่ายปฏิบัติการหลักทรัพย์จะดำเนินการติดตามทวงถามให้ลูกค้าชำระเงินให้ครบถ้วน

ส่วนแบ่งตลาด

  []

  มูลค่าการซื้อขายหลักทรัพย์ของตลาดหลักทรัพย์ฯ ปี 2555 เท่ากับ 6,886,046 ล้านบาท โดย
  เคทีซีมิโก้ มีมูลค่าการซื้อขายหลักทรัพย์เท่ากับ 570,353 ล้านบาท คิดเป็นส่วนแบ่งตลาดร้อยละ
  4.14

มูลค่าและสัดส่วนกลุ่มลูกค้าที่มีมูลค่าซื้อขายหลักทรัพย์ผ่านเคทีซีมิโก้ สูงสุด 10 อันดับแรก เป็นดังนี้

[]

ลูกค้าเคทีซีมิโก้ โดยส่วนใหญ่เป็นลูกค้ารายย่อยในประเทศ ซึ่งซื้อขายหลักทรัพย์ด้วยบัญชีเงินสด
โดยมูลค่าการซื้อขายหลักทรัพย์แยกตามสัดส่วนลูกค้าแสดงดังตาราง

[]

นโยบายการรับลูกค้า

  เคทีซีมิโก้ กำหนดนโยบายในการรับลูกค้า โดยยึดหลัก “รู้จักลูกค้า
  และการตรวจสอบเพื่อทราบข้อเท็จจริงเกี่ยวกับลูกค้า”
  ต้องมีข้อมูลที่จำเป็นและเพียงพอต่อการพิจารณา ในเรื่องของวัตถุประสงค์การลงทุน
  ความรู้ความเข้าใจในเรื่องความเสี่ยงจากการลงทุน ประสบการณ์และประวัติการลงทุน
  การพิจารณากำหนดวงเงินซื้อขายจะพิจารณาจากข้อมูลทางการเงินของลูกค้าและความสามารถในการชำระหนี้
  เพื่อป้องกันและจำกัดความเสียหายที่อาจจะเกิดขึ้น
  โดยมีการกำหนดผู้มีอำนาจพิจารณาอนุมัติเปิดบัญชีตามความเสี่ยงของขนาดวงเงิน
  และมีนโยบายทบทวนวงเงินลูกค้าอย่างสม่ำเสมอเพื่อพิจารณาประวัติการซื้อขาย การชำระราคา
  และการเปลี่ยนแปลงข้อมูลของลูกค้าที่มีนัยสำคัญให้เป็นปัจจุบัน

-   ตัวแทนซื้อขายสัญญาซื้อขายล่วงหน้า

  เคทีซีมิโก้ เริ่มดำเนินธุรกิจตัวแทนซื้อขายสัญญาซื้อขายล่วงหน้า
  นับแต่การโอนธุรกิจในเดือนพฤษภาคม 2552 โดยเคทีซีมิโก้
  เสนอให้บริการซื้อขายตราสารอนุพันธ์ทุกประเภทที่เปิดทำการซื้อขายในตลาดตราสารอนุพันธ์
  ได้แก่ SET50 Index Futures, SET50 Index Options, Single Stock Futures,
  50 Baht Gold Futures , 10 Baht Gold Futures, Sector Index Futures,
  Interest Rate Futures, Silver Futures, Crude Oil Futures รวมถึง USD
  Futures ที่เริ่มเปิดซื้อขายในเดือนมิถุนายน

  ในปี 2555 เคทีซีมิโก้ มีจำนวนสัญญาซื้อขาย 1,205,627 สัญญา คิดเป็นส่วนแบ่งตลาดร้อยละ
  5.76 ของ จำนวนสัญญาที่ซื้อขายในตลาดตราสารอนุพันธ์

  []

  หน่วยงาน “Derivatives Department”
  มีหน้าที่ดูแลหลักทรัพย์ประเภทตราสารอนุพันธ์โดยเฉพาะ โดยมีเป้าหมายเพื่อแนะนำนักลงทุน
  ลูกค้า พนักงาน หรือบุคคลทั่วไปที่มีความสนใจ ให้มีความรู้
  ความเข้าใจเกี่ยวกับการลงทุนและความเสี่ยงของตราสารอนุพันธ์ ตลอดจนเทคนิคต่าง ๆ
  ในการลงทุน โดยมีแผนการจัดอบรมสัมมนาอย่างต่อเนื่องทั้งในและนอกบริษัท
  และยังเข้าร่วมกิจกรรมการเผยแพร่ความรู้ต่าง ๆ
  ทางด้านตราสารอนุพันธ์กับตลาดสัญญาซื้อขายล่วงหน้า (TFEX) อย่างสม่ำเสมอ

-   การยืมและให้ยืมหลักทรัพย์

  ปัจจุบันธุรกรรมการยืมและให้ยืมหลักทรัพย์ (Securities Borrowing and Lending :
  SBL) มีการเติบโตและมีความต้องการมากขึ้นตามการพัฒนาของตลาดหลักทรัพย์
  เคทีซีมิโก้ได้พัฒนาธุรกรรม SBL
  เพื่อเพิ่มทางเลือกในการลงทุนและการป้องกันความเสี่ยงในภาวะที่ตลาดผันผวนได้เป็นอย่างดี
  โดยให้บริการในฐานะตัวการ (Principal) ในการยืมและให้ยืมหลักทรัพย์ที่อยู่ใน SET 100
  ครอบคลุมถึงลูกค้าทุกกลุ่ม ทั้งลูกค้าสถาบัน ลูกค้าบุคคลธรรมดา
  และลูกค้าที่มีถิ่นฐานอยู่นอกประเทศ (non resident) โดยนับตั้งแต่เริ่มให้บริการธุรกรรม SBL
  ตั้งแต่ปี 2552 เป็นต้นมาจนถึงปัจจุบัน เคทีซีมิโก้ สามารถรักษาระดับส่วนแบ่งการตลาดในระดับ
  TOP 5 มาโดยตลอด สำหรับในปี 2556
  เคทีซีมิโก้มีแผนขยายฐานลูกค้าไปยังกลุ่มลูกค้าของธนาคารกรุงไทยอย่างต่อเนื่อง
  เพื่อเพิ่มปริมาณการทำธุรกรรม SBL ให้มากขึ้น

-   ใบสำคัญแสดงสิทธิอนุพันธ์ (Derivative Warrants : DW)

  เคทีซีมิโก้ ได้เริ่มเสนอขายตราสารอนุพันธ์ประเภท Derivative Warrants
  เป็นครั้งแรกในเดือนธันวาคม 2553 และในปี 2555 เคทีซีมิโก้ ได้มีการออก Derivative
  Warrants ทั้งสิ้น 58 รายการ โดย ณ 28 กุมภาพันธ์ 2556 เคทีซีมิโก้มี Derivative
  Warrants คงเหลือที่เสนอขาย 23 รายการ ดังนี้

  -------------------------------------------------------------------------------------------
  ชื่อย่อ        จำนวนที่จดทะเบียน   หลักทรัพย์อ้างอิง   วันสุดท้ายของการซื้อขาย   ราคาใช้สิทธิ   อัตราการใช้สิทธิ
              (หน่วย)                                               (บาท ต่อ 1   (จำนวน DW ต่อ 1
                                                                   หุ้น)         หุ้น)
  ----------- ---------------- -------------- -------------------- ----------- --------------
  BANP18CD    20,000,000       BANPU          14 ส.ค. 2556         365.00      200.00

  BBL18CC     20,000,000       BBL            17 พ.ค. 2556         150.00      50.00

  BIGC18CA    20,000,000       BIGC           11 มี.ค. 2556         160.00      50.00

  CPF18CB     20,000,000       CPF            4 มี.ค. 2556          27.00       25.00

  CPF18CC     20,000,000       CPF            26 ส.ค. 2556         30.00       20.00

  DTAC18CA    20,000,000       DTAC           4 มี.ค. 2556          75.00       25.00

  ESSO18CD    20,000,000       ESSO           20 ส.ค. 2556         10.00       8.00

  HEMR18CA    20,000,000       HEMRAJ         7 ต.ค. 2556          2.70        2.00

  IVL18CE     20,000,000       IVL            4 มี.ค. 2556          26.00       25.00

  IVL18CF     20,000,000       IVL            26 ส.ค. 2556         23.50       20.00

  IVL18PB     20,000,000       IVL            4 มี.ค. 2556          40.00       25.00

  LH18CC      20,000,000       LH             14 พ.ค. 2556         8.00        5.00

  PTT18CD     20,000,000       PTT            14 พ.ค. 2556         280.00      100.00

  PTTE18CC    20,000,000       PTTEP          14 ส.ค. 2556         153.00      50.00

  PTTG18CB    20,000,000       PTTGC          11 มี.ค. 2556         55.00       25.00

  SCB18CA     20,000,000       SCB            4 มี.ค. 2556          140.00      50.00

  SCB18PA     20,000,000       SCB            4 มี.ค. 2556          190.00      50.00

  TCAP18CA    20,000,000       TCAP           4 มี.ค. 2556          26.66       24.68553

  TCAP18CB    20,000,000       TCAP           26 ส.ค. 2556         35.00       20.00

  THAI18CC    20,000,000       THAI           17 พ.ค. 2556         20.00       10.00

  TOP18CE     20,000,000       TOP            20 ส.ค. 2556         65.00       25.00

  TPIP18CA    20,000,000       TPIPL          7 ต.ค. 2556          13.50       10.00

  TRUE18CE    20,000,000       TRUE           20 ส.ค. 2556         5.50        4.00
  -------------------------------------------------------------------------------------------

  นอกจากนี้
  เคทีซีมิโก้ได้รับแต่งตั้งจากตลาดสัญญาซื้อขายล่วงหน้าให้เป็นผู้ดูแลสภาพคล่องสำหรับโกล์ดฟิวเจอร์ส
  และ SET50 Options
  อีกทั้งมีแผนขยายธุรกิจตราสารอนุพันธ์ไปสู่ตราสารอนุพันธ์ที่มีความซับซ้อนยิ่งขึ้น เช่น
  Structured Products เป็นต้น

-   การลงทุนในหลักทรัพย์และค้าหลักทรัพย์

  เคทีซีมิโก้ มีการลงทุนในหลักทรัพย์และค้าหลักทรัพย์ (Proprietary Trading)
  เพื่อให้ผลตอบแทนแก่บริษัท โดยมีนโยบายการลงทุนที่ให้อัตราผลตอบแทนที่ดี ซึ่งเคทีซีมิโก้
  ได้กำหนดนโยบายการลงทุนดังกล่าวไว้อย่างชัดเจนและสอดคล้องกับการกำกับดูแลตามประกาศที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์
  ซึ่งครอบคลุมถึงนโยบายที่สำคัญ ๆ ได้แก่

-   นโยบายเกี่ยวกับอำนาจหน้าที่ความรับผิดชอบของผู้ที่เกี่ยวข้องในการดำเนินธุรกิจค้าหลักทรัพย์

-   นโยบายในการบริหารความเสี่ยง

-   นโยบายการป้องกันความขัดแย้งทางผลประโยชน์

-   นโยบายการกำกับดูแล

-   นโยบายการจัดสรรเงินลงทุนที่เหมาะสมในหลักทรัพย์แต่ละประเภท

-   นโยบายการกำหนดวัตถุประสงค์การลงทุน
    และการกำหนดเป้าหมายผลตอบแทนที่คาดหวังเทียบกับอัตราอ้างอิงที่เหมาะสม

  ในปี 2555 เงินลงทุนในหลักทรัพย์ของ เคทีซีมิโก้ แบ่งออกเป็น 2 ประเภทได้แก่

1)  เงินลงทุนในตราสารทุน ประกอบด้วยเงินลงทุนในหลักทรัพย์ในตลาดหลักทรัพย์ฯ
    เงินลงทุนในหน่วยลงทุนเพื่อสนับสนุนธุรกรรมหลักทรัพย์
    และเงินลงทุนในหลักทรัพย์เพื่อป้องกันความเสี่ยงจากการเสนอขายใบสำคัญแสดงสิทธิอนุพันธ์

2)  เงินลงทุนในตราสารหนี้ให้ผลตอบแทนในเกณฑ์ที่ดี เช่น การลงทุนในตราสารหนี้รัฐบาล
    และตราสารหนี้ภาคเอกชนที่มีอันดับความน่าเชื่อถือตั้งแต่ BBB ขึ้นไป เป็นต้น
    โดยอยู่ภายในระยะเวลาการลงทุนไม่เกิน 6 เดือน ตามที่ได้รับอนุมัติจากคณะกรรมการบริหาร

  สำหรับธุรกรรมการลงทุนในตราสารหนี้ ในปี 2555 เคทีซีมิโก้ มีมูลค่าการซื้อขายตราสารหนี้
  (Outright Trading) ในตลาดรองสูงเป็นอันดับที่ 2
  จากผู้ค้าตราสารที่เป็นบริษัทหลักทรัพย์ด้วยกัน

-   การจัดจำหน่ายหลักทรัพย์

เคทีซีมิโก้ เสนอบริการทางด้านที่ปรึกษาทางการเงินและการสนับสนุนการเสนอขายแบบครบวงจร
โดยมีนโยบายประกอบธุรกิจการจัดจำหน่ายหลักทรัพย์ทั้งในรูปแบบที่ต่อเนื่องจากการเป็นที่ปรึกษาทางการเงินและการเข้าร่วมกับสถาบันการเงิน
หรือบริษัทหลักทรัพย์อื่น ๆ ในการจัดจำหน่ายหลักทรัพย์ทุกประเภท เช่น พันธบัตรรัฐบาล
พันธบัตรรัฐวิสาหกิจ หุ้นสามัญ หุ้นบุริมสิทธิ หุ้นกู้ หุ้นกู้แปลงสภาพและตราสารทางการเงินประเภทอื่น
ๆ เป็นต้น ซึ่งให้บริการจัดจำหน่ายทั้งในบทบาทของผู้จัดการการจัดจำหน่าย (Lead
Underwriter) ผู้จัดจำหน่ายและรับประกันการจำหน่าย (Underwriter)
หรือตัวแทนจำหน่ายหลักทรัพย์โดยไม่รับประกันการจำหน่าย (Selling Agent)

  ผลงานการจัดจำหน่ายและรับประกันการจัดจำหน่ายสรุปได้ดังนี้

  []

-   ที่ปรึกษาทางการเงิน

  เคทีซีมิโก้ ให้บริการด้านที่ปรึกษาทางการเงินอย่างครบวงจร
  ทั้งการระดมทุนด้วยตราสารทางการเงินประเภทต่าง ๆ
  การเสนอขายหลักทรัพย์แก่สาธารณชนเป็นครั้งแรก การเสนอขายให้แก่บุคคลโดยเฉพาะเจาะจง
  การออกหุ้นกู้แปลงสภาพ
  การเสนอขายหุ้นสามัญเพิ่มทุนและหุ้นกู้ให้แก่ผู้ถือหุ้นเดิมพร้อมใบสำคัญแสดงสิทธิ
  และการนำหุ้นสามัญเข้าจดทะเบียนในตลาดหลักทรัพย์ฯ การควบรวมกิจการและการเข้าซื้อกิจการ
  การประเมินมูลค่ากิจการ การหาแหล่งเงินกู้ การปรับโครงสร้างหนี้
  และการให้คำปรึกษาทางการเงินด้านต่าง ๆ

  เคทีซีมิโก้ได้เข้าเป็นสมาชิก M&A International Inc.
  ซึ่งประกอบด้วยสมาชิกที่ประกอบธุรกิจให้บริการที่ปรึกษาในการควบรวมกิจการ (Merger &
  Acquisition : M&A) กว่า 40 ประเทศทั่วโลก
  เพื่อขยายช่องทางการประกอบธุรกิจด้านที่ปรึกษา M&A ให้กว้างขวางยิ่งขึ้น
  โดยปัจจุบันเคทีซีมิโก้เป็นที่ปรึกษาทางการเงินให้แก่ผู้ต้องการซื้อ-ขายธุรกิจที่อยู่ในต่างประเทศหลายราย

  เคทีซีมิโก้ ได้ขยายฐานลูกค้าไปยังกลุ่มประเทศอินโดจีน ได้แก่ สปป. ลาว โดย เคทีซีมิโก้
  เป็นที่ปรึกษาทางการเงินของบริษัทขนาดใหญ่หลายบริษัทที่มีศักยภาพที่จะเข้าจดทะเบียนในตลาดหลักทรัพย์
  สปป.ลาว นอกจากนี้ ยังเป็นที่ปรึกษาทางการเงินให้แก่ บริษัทหลักทรัพย์ BCEL-KT (เคทีซีมิโก้
  ลงทุนร้อยละ 30) ซึ่งเป็นผู้เสนอขายหลักทรัพย์ EDL Generation
  ให้แก่ประชาชนและนำหลักทรัพย์ดังกล่าวเข้าจดทะเบียนในวันเปิดทำการซื้อขายวันแรกของตลาดหลักทรัพย์
  สปป. ลาวในปี 2553 นับเป็นความสำเร็จก้าวหนึ่งของการขยายธุรกิจไปยังภูมิภาคอินโดจีน

  นอกจากนี้ ในปี 2555 เคทีซีมิโก้ เริ่มบุกตลาดไปในประเทศพม่า
  โดยเน้นการให้บริการด้านการเป็นที่ปรึกษาทางการเงินโครงการลงทุนต่างๆ
  โดยมีแผนขยายการให้บริการให้ครอบคลุมประเทศในกลุ่มอินโดจีน ได้แก่ ลาว เวียดนาม พม่า
  และกัมพูชา

  สำหรับปี 2555 เคทีซีมิโก้ มีรายได้จากการให้บริการที่ปรึกษาทางการเงิน ดังนี้

  []

-   Wealth Advisor

  เคทีซีมิโก้
  ให้บริการที่ปรึกษาด้านการเงินและการลงทุนเพื่อรองรับความต้องการของลูกค้าในการบริหารความมั่งคั่งในรูปแบบต่างๆ
  โดยตอบสนองความต้องการเป็นการเฉพาะของลูกค้าแต่ละราย
  โดยจะแนะนำผลิตภัณฑ์ทางการเงินเพื่อให้สอดคล้องกับความต้องการของลูกค้าตามวัตถุประสงค์และเป้าหมายในการลงทุน
  ฐานะการเงิน ระดับผลตอบแทนที่คาดหวังภายใต้ความเสี่ยงที่ยอมรับได้ในลักษณะ One Stop
  Service เนื่องจากในปัจจุบันผลิตภัณฑ์ทางการเงินมีความหลากหลาย ไม่ว่าจะเป็นตราสารทุน
  ตราสารหนี้ ตราสารอนุพันธ์ รวมถึงการลงทุนในต่างประเทศ โดย เคทีซีมิโก้
  จะจัดสรรการลงทุนทั้งการลงทุนโดยตรงและการลงทุนผ่านกองทุนรวม ซึ่งในระยะที่ผ่านมา
  เคทีซีมิโก้
  เน้นการให้บริการเป็นตัวแทนซื้อขายหน่วยลงทุนรวมถึงได้รับอนุญาตให้เป็นตัวแทนซื้อขายหน่วยลงทุนแบบไม่เปิดเผยชื่อลูกค้า
  (Omnibus Account)
  โดยมีทีมงานนักวางแผนทางการเงินที่มีประสบการณ์ให้คำแนะนำในด้านการเงินและการลงทุนมากว่า
  16 ปี และเป็นตัวแทนขายกองทุนครอบคลุมบริษัทหลักทรัพย์จัดการกองทุนทั้งหมด 18 แห่ง โดย ณ
  วันที่ 31 ธันวาคม 2555 สินทรัพย์ภายใต้การจัดการที่เคทีซีมิโก้เป็นตัวแทนซื้อขายมีมูลค่าทั้งสิ้น
  4,381 ล้านบาท

  บริษัทยังคงเข้าร่วมเป็นผู้ร่วมค้าหน่วยลงทุน (Participating Dealer) ให้กับกองทุนเปิด
  ประเภท อีทีเอฟ กับ บริษัทหลักทรัพย์จัดการกองทุนกรุงไทย อย่างต่อเนื่อง

-   การจัดการกองทุนส่วนบุคคล

  ในเดือนกุมภาพันธ์ 2555 เคทีซีมิโก้
  ได้รับอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินธุรกิจ
  Private Fund
  ซึ่งให้บริการจัดการทางการเงินและให้คำปรึกษาด้านบริหารจัดการทางการเงินและการลงทุนตามความต้องการของลูกค้า
  ด้วยความร่วมมือและสนับสนุนทางธุรกิจจากธนาคาร กรุงไทย จำกัด (มหาชน)
  ซึ่งเป็นผู้ถือหุ้นรายใหญ่ ซึ่งได้เริ่มดำเนินการให้บริการแก่ลูกค้าแล้วเมื่อปลายปี 2555 ที่ผ่านมา

-   การซื้อขายหลักทรัพย์ต่างประเทศ

  เคทีซีมิโก้ เริ่มให้บริการลูกค้าด้านการลงทุนในตลาดหลักทรัพย์ต่างประเทศ
  โดยมีวัตถุประสงค์เพื่อแสวงหาผลตอบแทนที่สูงกว่าการลงทุนในประเทศ
  และเพื่อกระจายความเสี่ยงที่เกิดจากการลงทุนในประเทศเพียงอย่างเดียว ซึ่งปัจจุบัน เคทีซีมิโก้
  มีระบบซื้อขายหลักทรัพย์ต่างประเทศที่ทันสมัย มีประสิทธิภาพ สะดวก และรวดเร็ว
  ซึ่งระบบดังกล่าวเป็นระบบซื้อขายแบบ Direct Market Access (DMA)
  ที่สามารถส่งคำสั่งครอบคลุม 130 ตลาดการเงินทั่วโลก
  และสามารถส่งคำสั่งซื้อขายด้วยความเร็วสูงสุดถึง 4,000 รายการ ต่อวินาที
  นอกจากนี้ระบบดังกล่าวยังเป็นระบบซื้อขายแบบจอเดียว ที่ให้บริการข้อมูลแบบ Real Time
  ซึ่งสามารถครอบคลุมทั้ง หุ้น ตราสารหนี้ พันธบัตรรัฐบาล Structured Products
  ตลาดแลกเปลี่ยนเงินตราต่างประเทศ รวมถึง Commodities ต่างๆ
  โดยให้บริการในตลาดหลักทรัพย์หลักๆของโลก เช่น สหรัฐอเมริกา ฮ่องกง สิงคโปร์
  ซึ่งในปีที่ผ่านมาได้รับการตอบรับจากลูกค้าที่สนใจลงทุนในตลาดหลักทรัพย์ สปป. ลาว เป็นอย่างดี

  นอกจากด้านระบบการซื้อขายที่มีประสิทธิภาพแล้ว ทางด้านการชำระราคาระหว่างประเทศ
  เคทีซีมิโก้
  ได้ทำธุรกรรมดังกล่าวผ่านตัวแทนต่างประเทศที่มีความมั่นคงและเชี่ยวชาญในด้านการชำระราคาระหว่างประเทศ
  ทั้งนี้เพื่อเพิ่มความเชื่อมั่นให้กับนักลงทุนในประสิทธิภาพการชำระราคา
  และความปลอดภัยในการลงทุนต่างประเทศ

-   การเป็นนายหน้าซื้อขายสินค้าเกษตรล่วงหน้า

  ในเดือนพฤศจิกายน 2555
  บริษัทได้รับใบอนุญาตประกอบธุรกิจนายหน้าซื้อขายสินค้าเกษตรล่วงหน้าจากคณะกรรมการกำกับการซื้อขายสินค้าเกษตรล่วงหน้า
  และ
  ได้รับอนุมัติให้เป็นนายหน้าซื้อขายสินค้าเกษตรล่วงหน้าจากตลาดสินค้าเกษตรล่วงหน้าแห่งประเทศไทย
  (AFET) ในเดือนธันวาคม โดยคาดว่าจะสามารถให้บริการได้ในราวกลางปี 2556

4.1.3 การจัดการกองทุน

  ธุรกิจจัดการกองทุนบริหารงานภายใต้บริษัทหลักทรัพย์จัดการกองทุนโซลาริส จำกัด (เดิมชื่อ
  บริษัทหลักทรัพย์จัดการกองทุนรวม ซีมิโก้ จำกัด)
  ซึ่งให้ความสำคัญกับคุณภาพของสินทรัพย์และผู้ออกตราสาร
  ด้วยการวิเคราะห์ข้อมูลของผู้ออกตราสารอย่างรัดกุม
  โดยในปัจจุบันตราสารหนี้ที่จะลงทุนต้องมีความน่าเชื่อถืออยู่ในอันดับที่สามารถลงทุนได้
  (Investment Grade)
  อีกทั้งมีมุมมองการลงทุนในระดับสากลซึ่งสอดคล้องกับนโยบายและแผนงานของบริษัท

  ณ 31 ธันวาคม 2555 บริษัทหลักทรัพย์จัดการกองทุน โซลาริส จำกัด (เดิมชื่อ
  บริษัทหลักทรัพย์จัดการกองทุนรวม ซีมิโก้ จำกัด) มีมูลค่าสินทรัพย์สุทธิที่อยู่ภายใต้การจัดการรวม
  3,834.62 ล้านบาท ซึ่งกองทุนรวมส่วนใหญ่เน้นการลงทุนในตราสารหนี้
  และให้บริการจัดการกองทุนส่วนบุคคลรวม 5 กองทุน

4.2 การตลาดและภาวะการแข่งขัน

  ภาพรวมตลาดหลักทรัพย์ปี 2555

  ท่ามกลางความวิตกกังวลเกี่ยวกับผลกระทบจากการชะลอตัวของเศรษฐกิจประเทศเสาหลักของโลก
  แต่ปี 2555 กลับเป็นปีทองสำหรับการลงทุนในตลาดหลักทรัพย์ไทย
  ด้วยอานิสงค์จากสภาพคล่องจำนวนมาก อันเป็นผลจากการกระตุ้นเศรษฐกิจ
  ผ่านการดำเนินนโยบายทางการเงินแบบผ่อนคลายของธนาคารกลางหลายประเทศ
  ประกอบกับปัจจัยแวดล้อมเชิงมหภาคและจุลภาคในประเทศก็เอื้อต่อการลงทุน
  โดยเศรษฐกิจไทยในภาพรวมสามารถฟื้นตัวได้อย่างรวดเร็วจากปัญหาวิกฤติน้ำท่วมครั้งรุนแรงในช่วงปลายปี
  2554 ขณะที่บริษัทจดทะเบียนในตลาดหลักทรัพย์ไทยก็มีความน่าสนใจเชิงประเมินมูลค่า
  เมื่อเทียบกับผลการดำเนินงานที่เติบโตแข็งแกร่ง
  ผลักดันให้ตลาดหลักทรัพย์ไทยมีมูลค่าการซื้อขายเฉลี่ยต่อวัน (รวมของ SET และ MAI)
  ทำสถิติสูงสุดในภูมิภาคเอเชียตะวันออกเฉียงใต้ที่ 32,304 ล้านบาท เพิ่มขึ้นร้อยละ 9.6 จากปี
  2554 พร้อมทั้งผลักดันดัชนีตลาดหลักทรัพย์ปรับขึ้นแตะระดับสูงสุดในรอบ 16 ปีที่ 1,397.19 จุด
  เมื่อวันที่ 27 ธันวาคม 2555 ก่อนจะปิดที่ 1,391.93 จุด เพิ่มขึ้นร้อยละ 35.8 จากสิ้นปี 2554
  ซึ่งเป็นระดับสูงสุดในภูมิภาคเอเชียแปซิฟิก

สรุปภาวะตลาดหลักทรัพย์ปี 2555

  ----------------------------------- -------------- -------------- ---------------
                                      2553           2554           2555

  ตลาดหลักทรัพย์แห่งประเทศไทย (SET)                                     

  ดัชนีตลาดหลักทรัพย์ (จุด)                 1,032.76       1,025.32       1,391.93

  มูลค่าหลักทรัพย์ตามราคาตลาด (ล้านบาท)     8,334,684.11   8,407,696.09   11,831,448.07

  มูลค่าการซื้อขายหลักทรัพย์ (ล้านบาท)        6,937,889.87   7,040,457.88   7,615,637.96

  มูลค่าการซื้อขายหลักทรัพย์เฉลี่ยต่อวัน         28,668.97      28,854.34      31,084.24
  (ล้านบาท)                                                          

  อัตราส่วนราคาปิดต่อกำไรต่อหุ้น (เท่า)       15.35          12.07          18.25

  อัตราส่วนราคาปิดต่อมูลค่าทางบัญชีต่อหุ้น (เท่า) 2.04           1.87           2.41

  อัตราปันผลเฉลี่ย (ร้อยละ)                2.92           3.72           2.98

  จำนวนบริษัทจดทะเบียน (ราย)             473            471            477

  จำนวนบริษัทที่เข้าจดทะเบียนใหม่            4              5              8

  ตลาดหลักทรัพย์เอ็ม เอ ไอ (MAI)                                        

  ดัชนีตลาดหลักทรัพย์ (จุด)                 272.79         264.23         415.68

  มูลค่าหลักทรัพย์ตามราคาตลาด (ล้านบาท)     55,128.36      77,310.14      133,017.08

  มูลค่าการซื้อขายหลักทรัพย์ (ล้านบาท)        96,057.57      151,022.76     298,928.56

  มูลค่าการซื้อขายหลักทรัพย์เฉลี่ยต่อวัน         396.93         618.95         1,220.12
  (ล้านบาท)                                                          

  อัตราส่วนราคาปิดต่อกำไรต่อหุ้น (เท่า)       18.39          16.36          22.80

  อัตราส่วนราคาปิดต่อมูลค่าทางบัญชีต่อหุ้น (เท่า) 2.08           2.46           3.24

  อัตราปันผลเฉลี่ย (ร้อยละ)                3.11           2.97           1.58

  จำนวนบริษัทจดทะเบียน (ราย)             66             73             81

  จำนวนบริษัทที่เข้าจดทะเบียนใหม่            7              7              10
  ----------------------------------- -------------- -------------- ---------------

ที่มา: ตลาดหลักทรัพย์แห่งประเทศไทย

  ท่ามกลางกระแสไหลเข้าของนักลงทุนต่างชาติ
  พิจารณาจากแรงซื้อสุทธิในตลาดหลักทรัพย์ไทยที่สูงถึง 76,388.33 ล้านบาทในปี 2555
  ถึงกระนั้นก็ตาม นักลงทุนบุคคลในประเทศยังคงเป็นกลุ่มที่มีบทบาทสำคัญที่สุด
  โดยมูลค่าการซื้อขายมีสัดส่วนเพิ่มขึ้นเป็นร้อยละ 58 จากร้อยละ 55 ในปี 2554
  ขณะที่นักลงทุนต่างชาติ และบัญชีเงินลงทุนของบริษัทมีสัดส่วนร้อยละ 22 และ 11
  ลดลงจากร้อยละ 23 และ 13 ตามลำดับ
  โดยนักลงทุนในประเทศมีสัดส่วนการซื้อขายทรงตัวที่ระดับร้อยละ 9

  ภาวะตลาดหลักทรัพย์ที่สดใสในปี 2555
  สนับสนุนให้การระดมทุนผ่านตลาดตราสารทุนทำสถิติสูงที่สุดในรอบ 10 ปีที่ 263,913 ล้านบาท
  แบ่งเป็นการลงทุนผ่านตลาดแรก 50,641 ล้านบาท จากบริษัทจดทะเบียนเข้าใหม่รวม 18 แห่ง
  (SET 8 บริษัท และ MAI 10 บริษัท) และกองทุนอสังหาริมทรัพย์ 6 กองทุน ที่เหลือ 213,273
  ล้านบาท เป็นการระดมทุนผ่านตลาดรอง

  การซื้อขายในตลาดสัญญาซื้อขายล่วงหน้า (TFEX) ก็มีความคึกคักเช่นกัน
  โดยปริมาณการซื้อขายเฉลี่ยเพิ่มขึ้นร้อยละ 6.5 เป็น 43,823 สัญญาต่อวันในปี 2555
  คิดเป็นมูลค่า 22,074 ล้านบาทต่อวัน
  ขณะที่มีการออกผลิตภัณฑ์ใหม่เพื่อตอบสนองความต้องการของผู้ลงทุน อาทิ
  การเปิดซื้อขายดอลลาร์ล่วงหน้า (USD futures)
  และสัญญาซื้อขายล่วงหน้าที่อ้างอิงดัชนีอุตสาหกรรม (Sector Futures)
  รวมไปถึงการปรับปรุงผลิตภัณฑ์เดิมให้ดียิ่งขึ้น เช่น การเพิ่มสัญญารายเดือนระยะสั้นของ SET50
  Index Futures หรือการปรับปรุงสัญญา SET50 Options ให้มีความซับซ้อนน้อยลง เป็นต้น

  สภาพการแข่งขันในอุตสาหกรรม

  การเปิดเสรีค่าธรรมเนียมซื้อขายหลักทรัพย์ในปี 2555
  ไม่ได้ส่งผลให้ภาวะการแข่งขันในธุรกิจหลักทรัพย์ร้อนแรงกว่าที่เป็นมามากนัก
  ส่วนหนึ่งเป็นเพราะบริษัทหลักทรัพย์มีการเตรียมความพร้อมด้วยการใช้อัตราค่าธรรมเนียมแบบขั้นบันไดมาตั้งแต่ปี
  2552 การแข่งขันจึงมิได้มุ่งเน้นไปที่การปรับลดอัตราค่าธรรมเนียมอย่างรุนแรง
  (เหมือนการเปิดเสรีค่าธรรมเนียมครั้งแรก) แต่หันไปเสนอการปรับปรุงด้านการบริการ
  ทั้งการพัฒนาระบบ การนำเสนอผลิตภัณฑ์ใหม่ๆ และการนำเสนอบทวิเคราะห์ที่มีคุณภาพแทน
  รวมไปถึงการจัดกิจกรรมส่งเสริมการตลาดใหม่ ๆ ทั้งการจัดสัมมนาให้ความรู้การลงทุน
  และให้ของสมนาคุณลูกค้า เพื่อช่วยรักษาฐานลูกค้า นอกจากนั้น
  ภาพรวมการลงทุนในตลาดหลักทรัพย์ที่สดใสในปี 2555 ทั้งมูลค่าการซื้อขาย
  และดัชนีตลาดหลักทรัพย์ ทำให้บริษัทหลักทรัพย์สามารถกระจายฐานรายได้ได้หลากหลายมากขึ้น
  ถึงกระนั้นก็ตาม รายได้จากค่าธรรมเนียมการซื้อขายหลักทรัพย์ยังอยู่ในระดับสูงถึงร้อยละ 80

  เคทีซีมิโก้ จำกัด มีส่วนแบ่งการตลาดในการซื้อขายหลักทรัพย์อยู่ในอันดับที่ 10 ในปี 2555
  คิดเป็นร้อยละ 4.14 ของมูลค่าการซื้อขายรวม ลดลงจากร้อยละ 4.19 ในปี 2554
  ในขณะที่ส่วนแบ่งการตลาด (ตามปริมาณ)
  ของการซื้อขายในตลาดสัญญาซื้อขายล่วงหน้ามีพัฒนาการอย่างเด่นชัด จากร้อยละ 3.68 ในปี
  2554 ขยับขึ้นเป็น 5.76 ในปี 2555

  สำหรับปี 2556 ด้วยภาวะการซื้อขายในตลาดหลักทรัพย์ยังมีแนวโน้มสดใสต่อเนื่อง
  ตามสภาพคล่องที่ยังอยู่ในระดับสูงทั่วโลก
  การฟื้นตัวของเศรษฐกิจประเทศสำคัญของโลกน่าจะมีเสถียรภาพมากขึ้น ขณะที่เศรษฐกิจไทยเอง
  ยังมีแรงผลักดันต่อเนื่องจากวัฏจักรการลงทุนรอบใหม่ โดยเฉพาะอย่างยิ่ง
  การลงทุนโครงสร้างพื้นฐานภาครัฐ และการใช้จ่ายที่ขยายวงกว้างไปยังเศรษฐกิจในต่างจังหวัด
  ทำให้แนวโน้มการเติบโตของกำไรของบริษัทจดทะเบียนยังดีต่อเนื่อง
  ทั้งผลตอบแทนต่อส่วนของผู้ถือหุ้น และปันผลก็ยังอยู่ในระดับสูง อย่างไรก็ดี
  ภาวะตลาดอาจจะผันผวนมากขึ้น
  หากมีสัญญาณการเปลี่ยนแปลงการดำเนินนโยบายของธนาคารกลาง

  ด้วยภาวะแวดล้อมที่ค่อนข้างเป็นบวก จึงประเมินว่าการแข่งขันทางด้านราคา
  (อัตราค่าธรรมเนียมการซื้อขายหลักทรัพย์) ไม่น่าจะรุนแรงนัก
  แต่อาจเห็นการแข่งขันในรูปแบบอื่น อาทิ การนำบริษัทเข้าจดทะเบียนในตลาดหลักทรัพย์ฯ
  หลังจากปีที่ผ่านมา ประสบความสำเร็จเป็นอย่างมากในแง่ของการสร้างผลตอบแทนให้กับนักลงทุน

4.3 การจัดหาผลิตภัณฑ์หรือบริการ

4.3.1 แหล่งที่มาของเงินทุน

  แหล่งที่มาของเงินทุนของบริษัท มาจากส่วนของผู้ถือหุ้น โดยไม่มีเงินกู้ยืม สำหรับ เคทีซีมิโก้
  ได้รับวงเงินกู้ยืมจากธนาคารกรุงไทย
  ซึ่งเป็นผู้ถือหุ้นรายใหญ่เพื่อสนับสนุนธุรกรรมเงินให้กู้ยืมเพื่อซื้อหลักทรัพย์วงเงิน 3,000
  ล้านบาทและวงเงินกู้ระยะสั้นเมื่อทวงถาม (call loan) รวมถึงเงินกู้เบิกเกินบัญชี (O/D)
  อีกจำนวนหนึ่ง นอกจากนี้ คณะกรรมการ เคทีซีมิโก้
  ได้อนุมัติการออกและเสนอขายตั๋วแลกเงินระยะสั้นในวงเงินไม่เกิน 1,000 ล้านบาท อย่างไรก็ดี
  เคทีซีมิโก้
  มีการบริหารโครงสร้างเงินทุนอย่างเหมาะสมระหว่างการใช้เงินทุนจากส่วนของผู้ถือหุ้นและเงินกู้ยืมโดยคำนึงถึงความเสี่ยงทางด้านเงินกองทุนและต้นทุนทางการเงินเป็นหลักเพื่อผลตอบแทนสูงสุดแก่บริษัทและผู้ถือหุ้น

4.3.2 การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  บริษัทไม่มีการจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นใหญ่

4.3.3 การดำรงเงินกองทุนสภาพคล่องและอัตราส่วนเงินกองทุนสภาพคล่องสุทธิ

  บริษัทได้รับการผ่อนผันการดำรงเงินกองทุนสภาพคล่องและอัตราส่วนเงินกองทุนสภาพคล่องสุทธิ
  เนื่องจากได้รับอนุญาตให้หยุดประกอบธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราว

  สำหรับ เคทีซีมิโก้
  ดำเนินนโยบายดำรงเงินกองทุนสภาพคล่องสุทธิและอัตราส่วนเงินกองทุนสภาพคล่องสุทธิที่สูงกว่าที่กำหนดโดยหน่วยงานทางการ
  คือเงินกองทุนสภาพคล่องสุทธิไม่ต่ำกว่า 25 ล้านบาท และไม่ต่ำกว่าร้อยละ 7
  และส่วนของผู้ถือหุ้นไม่ต่ำกว่า 100 ล้านบาท ณ วันที่ 31 ธันวาคม 2555 เคทีซีมิโก้
  มีเงินกองทุนสภาพคล่องสุทธิ 1,174 ล้านบาท และอัตราส่วนเงินกองทุนสภาพคล่องสุทธิ (NCR)
  ร้อยละ 23 และมีส่วนของผู้ถือหุ้น 2,102 ล้านบาท